Súradnice: 49°25′44″S 20°07′44″V﻿ / ﻿49,428889°S 20,128889°V﻿ / 49.428889; 20.128889

**Prírodná rezervácia Prielom Bielej vody pod Krempachmi**
(poľ. Rezerwat przyrody Przełom Białki pod Krempachami) je riečny
kaňon na rieke Biela voda
(poľ. Białka) nachádzajúca sa na okraji poľskej časti
Pienin na okraji historického regiónu Poľský Spiš
(poľ. Polski Spisz) pri obciach Krempachy a Nová Belá
(poľ. Nowa Biała) v Malopoľskom
vojvodstve v Poľsku. Má priznaný štatút prírodnej
rezervácie.

Opis
----

Prielom Bielej vody sa nachádza v blízkosti obce Krempachy na západnom
okraji Poľského Spiša. Prielom tvorí krátky kaňon medzi dvoma osamotenými vápencovými skalami,
geomorfologicky patriacimi pod Pieniny, ktoré sa nazývajú Obłazowa (670 m.n.m.) a Kramnica (683 m.n.m.). Celková dĺžka prielomu je približne 100 – 150 metrov.

Výška skaly Obłazowa je približně 47 metrov a Kramnica dosahuje výšky
približně 65 metrov od zeme. Okrem Obłazowej a Kramnice sa v blízkosti nachádzajú ešte dve menšie
skaly.

Oblasť má krasový charakter. Dno rieky je tvorené prevažne žulovými úlomkami, ktoré sú na toto miesto
doplavené z oblasti Vysokých Tatier.

Prvá prírodná rezervácia bola na mieste vyhlásená už v roku 1931 na
ploche 7,5 ha. V roku 1959 bol jej štatút potvrdený a plocha ochrany sa zvýšila na 8,51 ha. Oblasť patrí aj do chráneného územia pod záštitou NATURA 2000 – Dolina
Białki. Dôvodom ochrany je samotný prielom rieky, ako aj obidve vápencové skaly,
ochrana miestnych skalných rastlinných spoločenstiev a reliktného
borovicového porastu.

Okrem borovíc tu zo stromov rastú aj smrky, jedle a buky, z nižších
rastlín sa tu vyskytuje viac ako 400 druhov z ktorých je približne 20
chránených.

V skale Obłazowa sa nachádza aj rovnomenná jaskyňa, v ktorej sa našli
vzácne archeologické a paleontologické nálezy vrátane bumerangu z
mamutieho klu, ktorý sa datuje až do obdobia niekoľko desiatok tísíc
rokov pred naším letopočtom. Dĺžka jaskyne je prbližne 9 metrov. Jaskyňa nie je prístupná.

Turizmus
--------

Pri západnej strane skaly Obłazowa prechádza územím rezervácie modrá
turistická značka. V blízkosti skaly sa nachádza aj miesto na parkovanie. Lezenie na samotné skaly je zakázané.

Galéria
-------

* Pohľad cez prielom ku skale KramnicaPohľad cez prielom ku skale Kramnica
* Pohľad cez prielom ku skale KramnicaPohľad cez prielom ku skale Kramnica
* Pohľad zo skaly Obłazowa k prielomuPohľad zo skaly Obłazowa k prielomu
* Skala ObłazowaSkala Obłazowa
* Skala KramnicaSkala Kramnica
* V Prielome Bielej vodyV Prielome Bielej vody
* V Prielome Bielej vodyV Prielome Bielej vody
* V Prielome Bielej vodyV Prielome Bielej vody
* V Prielome Bielej vodyV Prielome Bielej vody

Referencie
----------

1. 1 2 3 4 5 6 7 8 9 10 11 12  -pttk-malopolska-rezerwat-przelom-bialki-pod-krempachami malopolska.szlaki.pttk.pl[nefunkčný odkaz]
2. 1 2 3 4 5 6 7 8 9 10  pod-krempachami pieniny.com
3. 1 2 3 4 5 6 7 8 9 10 11 12 13  bialki-pod-krempachami-24446 krajoznawcy.info.pl[nefunkčný odkaz]
4. 1 2 3 4 5 6 7  przyrody-przelom-bialki nowabiala.com[nefunkčný odkaz]
5. 1 2 3 4 5  przelom-bialki-pod-krempachami,tp2244 atrakcje.info.pl[nefunkčný odkaz]
6. 1 2 3 4 5  rezerwat-przyrody-przeom-biaki-pod-krempachami szkolnasciaga.pl[nefunkčný odkaz]